Определение на Общия съд (седми състав) от 20 декември 2019 г. — ZU/ЕСВД
(Дело T‑154/19)
„Жалба за отмяна — Публична служба — Длъжностни лица — Разходи за мисии — Акт, неподлежащ на обжалване — Акт, който не е увреждащ — Нередовност на процедурата пред административния орган — Преждевременно подадена жалба — Недопустимост“
1.      Жалби на длъжностните лица — Акт с неблагоприятни последици — Понятие — Актове, които произвеждат задължително правно действие
(членове 90 и 91 от Правилника за длъжностните лица)
(вж. т. 27 и 28)
2.      Жалби на длъжностните лица — Предварително обжалване по административен ред — Задължителен характер — Жалба, подадена преди отхвърлянето на жалбата по административен ред — Недопустимост
(член 91, параграф 2 към Правилника за длъжностните лица)
(вж. т. 29)
3.      Жалби на длъжностните лица — Акт с неблагоприятни последици — Понятие — Подготвителен акт — Изключване
(членове 90 и 91 от Правилника за длъжностните лица)
(вж. т. 34)
Предмет
Искане на основание член 270 ДФЕС за отмяна на решението на органа по назначаването в ЕСВД от 30 ноември 2018 г. в частта, в която се отхвърля жалбата, подадена от жалбоподателя по административен ред на 27 юли 2018 г., доколкото с него мълчаливо се отхвърля искането на жалбоподателя от 26 февруари 2018 г. относно разходите му за мисии
Диспозитив
1)
Отхвърля жалбата като недопустима.
2)
Осъжда ZU да заплати съдебните разноски.